มีก้อนบริเวณเนินอวัยวะเพศด้านขวา แต่ก้อนนั้นกลิ่งไปมาได้ ถ้าไม่คลำดูจะไม่รู้ว่ามีก้อน เป็นมาเป็นปีแล้ว เป็นๆหายๆ พอมาช่วงนี้เป็นประมาณหนึ่งสัปดาห์ยังไม่หายและรู้สึกเจ็บค่ะ อยากทราบว่าเป็นอะไรคะ
สวัสดีค่ะ ก้อนบริเวณเนินอวัยวะเพศหญิงอาจเกิดจาก-ต่อมน้ำเหลืองบริเวณขาหนีบโต มักเกิดตามหลังการติดเชื้อบริเวณอุ้งเชิงกรานหรืออวัยวะเพศ-ก้อนเนื้องอกไขมัน ไม่อันตราย เป็นก้อนกลมเรียบ ไม่เจ็บ-รูขุมขนอักเสบ-รูขุมขนที่อักเสบแล้วมีการติดเชื้อทำให้มีลักษณะคล้ายเม็ดสิว-ฝีที่ผิวหนัง-การติดเชื้อใต้ชั้นผิวหนัง อาจปวด บวม แดง ร้อน มีไข้-ตุ่มถูกแมลงกัดแนะนำสังเกตอาการและลักษณะก้อน หากก้อนโตเร็ว ปวด บวม กดเจ็บ มีไข้ มีหนองไหลจากก้อน ควรรีบไปพบแพทย์ หรือหากเป็นมาเรื้อรังเป็นปีแล้วไม่ยุบไป ก็ควรไปตรวจเช่นกันแนะนำไม่ไปแกะหรือบีบก้อนเองเพราะอาจเพิ่มโอกาสการติดเชื้อ ใช้น้ำเปล่าสะอาดล้างภายนอกได้ ไม่เอายาอะไรไปทาเอง